14.pielikums

informatīvajam ziņojumam par valsts līdzdalības saglabāšanu valsts sabiedrībā ar ierobežotu atbildību [„Latvijas Nacionālais simfoniskais orķestris](http://www.lnso.lv/)”, valsts sabiedrībā ar ierobežotu atbildību „[Liepājas simfoniskais orķestris](http://www.lso.lv/)”, valsts sabiedrībā ar ierobežotu atbildību [„KREMERATA BALTICA”,](http://kremeratabaltica-lv.blogspot.com/) valsts sabiedrībā ar ierobežotu atbildību [„Valsts Akadēmiskais koris „Latvija””](http://www.koris.lv/), valsts sabiedrībā ar ierobežotu atbildību [„Latvijas Koncerti”,](http://www.latvijaskoncerti.lv/) valsts sabiedrībā ar ierobežotu atbildību [„Latvijas Nacionālā opera un balets”,](http://www.opera.lv/lv/) valsts sabiedrībā ar ierobežotu atbildību [„Jaunais Rīgas teātris”,](http://www.jrt.lv/) valsts sabiedrībā ar ierobežotu atbildību [„Dailes teātris”,](http://www.dailesteatris.lv/) valsts sabiedrībā ar ierobežotu atbildību [„Latvijas Nacionālais teātris”,](http://www.teatris.lv/lv/) valsts sabiedrībā ar ierobežotu atbildību [„Daugavpils teātris”,](http://www.daugavpilsteatris.lv/) valsts sabiedrībā ar ierobežotu atbildību [„Valmieras drāmas teātris”,](http://vdt.lv/lv/) valsts sabiedrībā ar ierobežotu atbildību [„Latvijas Leļļu teātris”](http://www.lelluteatris.lv/lv/), valsts sabiedrībā ar ierobežotu atbildību [„Mihaila Čehova Rīgas Krievu teātris”](http://www.trd.lv/lv/) un valsts sabiedrībā ar ierobežotu atbildību [„Rīgas cirks”](http://www.cirks.lv/)

**Valsts sabiedrības ar ierobežotu atbildību „Rīgas cirks” ekonomiskais izvērtējums**

|  |  |
| --- | --- |
| **Konkurences padomes noteiktie izvērtējamie jautājumi**   | **Izvērtējums attiecībā uz kapitālsabiedrības darbību** |
| **Kas ir konkrētā pakalpojuma saņēmēji un kādas vajadzības tiek apmierinātas. Kāds un cik būtisks ieguvums patērētājiem. Kurām patērētāju grupām ieguvums ir visaugstākais.**   | Līdz 2016.gada nogalei VSIA „Rīgas cirks” (turpmāk – RC) nodrošināja stratēģisko mērķu realizāciju, producējot un izrādot tradicionālā cirka uzvedumus, tajos iekļaujot kā akrobātu un klaunu, tā dresētu savvaļas un mājdzīvnieku priekšnesumus. Pēc 2019.gada 21.novembrī „Grozījumi dzīvnieku aizsardzības likumā” pieņemšanas, kapitāldaļu turētājs Kultūras ministrija izvirzījusi RC jaunu stratēģisko uzdevumu – nodrošināt profesionāla cirka mākslas attīstību un pieejamību bez savvaļas dzīvnieku izmantošanas. Tas licis RC veidot jaunu stratēģiju un izraisījis RC vadības maiņu. RC savā darbošanās vēsturē ir piesaistījis stabilu auditoriju, tomēr jāņem vērā riski, ka līdz ar satura maiņu un organizācijas potenciālo darbību ārpus Rīgas cirka vēsturiskās ēkas lielāku resursu un darba ieguldījumu prasījusi skatītāju pārliecināšana par RC darbības turpinājumu un pēctecību. Ikgadējais RC apmeklēju skaits ir svārstījies no 2 390 līdz 3 230 skatītājiem. Šobrīd RC primāri ir koncentrējies uz jaunas auditorijas piesaisti, tādēļ 95% no cirka pamatrepertuāra ir orientēti uz bērnu un jauniešu publiku.Strādājot ar auditoriju, RC lielu uzmanību velta sabiedrības audzināšanai, fokusējoties uz sabiedrības izpratnes maiņu no cirka kā izklaides uz cirku kā mākslas žanru. RC ir izveidojis visaptverošu izglītības programmu no sagatavošanas kursiem un brīvā laika aktivitātēm bērniem un jauniešiem līdz meistarklasēm un profesionālajai izglītībai. Cirka skola bērnu un jauniešu auditorijai trīs gadu periodā ir nodrošinājusi 1002 pasākumus, piesaistot 11 952 dalībniekus.RC arī aktīvi līdzdarbojas Eiropas un starptautiskajos organizāciju tīklos, attīstot sadarbības projektus un realizējot savas mākslinieciskās ambīcijas. Lai integrētu Latvijas cirka mākslu pasaules procesos, RC pēdējo 3 gadu periodā ir piedalījies 30 dažādos starptautiskajos sadarbības projektos.  |
| **Pakalpojuma tirgus.**   | RC ir vienīgā nacionāla līmeņa organizācija cirka mākslas sfērā Latvijā, kurai ir svarīga loma laikmetīgā cirka jaunrades procesa attīstībā un atspoguļošanā. Sākot ar 2017.gada 1.janvāri, RC darbojas pārejas režīmā, veidojot un īstenojot jaunu stratēģiju, kas paredz cirka darbību bez savvaļas dzīvniekiem. RC šābrīža fokuss ir vērsts uz izrāžu organizēšanu, rezidenču un izglītības programmas darbību. 2017.gadā uzsākta arī brīvā laika cirka izglītības programma – Rīgas cirka skola.Lai nodrošinātu auditorijas vajadzības pēc cirka mākslas, Latvijā ar viesizrādēm uzstājas ārvalstu cirka kompānijas. Viņu sniegtais viesizrāžu piedāvājums ir ļoti nevienmērīgs – līdzās kvalitatīviem priekšnesumiem bieži redzami mākslinieciski vāji komerciāla rakstura darbi. Neregulārs ir arī viesizrāžu norises biežums, tādēļ šis nav uzskatāms par pietiekamu auditorijas kultūras patēriņa vajadzības nodrošinošu modeli, bet drīzāk uzlūkojams kā papildinājums esošajam cirka attīstības procesam.Vietējā pakalpojumu tirgū cirka izrādes piedāvā arī festivāli. Kopš 2013.gada darbojas laikmetīgā cirka festivāls „ReRīga”, kas reizi gadā uz Latviju atved augstvērtīgas mazbudžeta izrādes. Paralēli izrādēm pilsētvidē „ReRīga” organizē ar meistarklases visiem interesentiem, tā nodrošinot iespējamu plašu un daudzveidīgu piekļuvi cirka mākslai. Laikmetīgā cirka izrādes savā programmā mēdz iekļaut arī jaunā teātra festivāls „Homo Novus”. Tā kā cirks nav šī festivāla pamatfokuss, tad laikmetīgā cirka priekšnesumu parādīšanās programmā ir uzskatāma drīzāk par skatuves mākslas žanriskās daudzveidības demonstrāciju. Abi minētie festivāli ir liels ieguldījums auditorijas attīstībā un jaunu skatītāju piesaistē RC, tomēr tie nesniedz pietiekamu tirgus piesātinājumu un nenodrošina auditoriju ar regulāru cirka mākslas piedāvājumu. |
| **Vai pastāv kādi šķēršļi, kas liegtu konkrēto pakalpojumu iepirkt no privātajiem tirgus dalībniekiem.**   | Ņemot vērā minēto situāciju pakalpojuma tirgū un ļoti ierobežoto nozares dalībnieku skaitu, secināms, ka tirgū nav dalībnieku, kas spētu nodrošināt nepieciešamo cirka mākslas piedāvājumu regularitāti un kvalitāti. |
| **Vai ir izskatītas iespējas veikt komercdarbību veicinošus pasākumus, piemēram, uzlabojumus infrastruktūrā, administratīvo procedūru vienkāršošanu un izmaksu samazināšanu, kā arī ieviest mehānismus pakalpojumu kvalitātes uzlabošanai, izvērtējot iespējamo risinājumu lietderību, ekonomiskos un sociālos ieguvumus un ietekmi uz konkurenci.**   | Ņemot vērā pasaules attīstības tendences un domājot par dzīvnieku labturību, pēc 2019.gada 21.novembrī „Grozījumi dzīvnieku aizsardzības likumā” pieņemšanas tika pārtraukta klasiskā cirka darbība. Līdz ar vadības maiņu ir izstrādāta jauna stratēģija un noteikti uzņēmuma restrukturizācijas virzieni, ņemot vērā jaunas mākslinieciskās koncepcijas izaicinājumus un ar tiem saistītos riskus, kā arī vēsturiskās cirka ēkas visaptverošas atjaunošanas nepieciešamību.Pamatojoties uz 2017.gada 6.jūnija līgumu par valsts nekustamā īpašuma Merķeļa ielā 4, Rīgā, nodošanu bezatlīdzības lietošanā, RC pārvalda un apsaimnieko Rīgas cirka vēsturisko ēku un tai pieguļošo teritoriju. RC ēka ir viens no visvecākajiem, īpaši cirka mākslai būvētajiem namiem Eiropā, kas durvis publikai pirmo reizi vēra 1888.gadā. Ievērojot Būvniecības valsts kontroles biroja 2016.gada 22.februāra lēmumu Nr.4-2-16/58 par Rīgas cirka ēkas bīstamības novēršanu un ekspluatācijas aizliegumu, ēkā kopš 2016.gada februāra ir pārtraukta publisku pasākumu norise. Kā izrāžu tā cirka izglītības programmas darbība pārejas posmā tiek nodrošināta telpās ārpus Rīgas cirka vēsturiskā nama.Valsts dažādos veidos sniedz papildu atbalstu nozarei ar Valsts kultūrkapitāla fonda projektu un Kultūras ministrijas starpniecību, atbalstot radošo stipendiju piešķiršanu dramaturgiem, režisoriem, scenogrāfiem, sniedzot atbalstu jaunu projektu tapšanai, taču šis atbalsts nerada apstākļus, kas veicinātu tādu nozares dalībnieku rašanos, kas varētu pārņemt vai īstenot apjomīgas kultūrpolitikas funkcijas un apkalpot plašu auditoriju. |
| **Vai publiskas personas lēmums par līdzdalību PPK (tai skaitā, darbības paplašināšanu) nelikvidē stimulu privātās uzņēmējdarbības attīstībai gan konkrētās preces/pakalpojuma sniegšanā, gan plašākā kontekstā.**   | Nē, ņemot ērā to, ka pakalpojumu tirgū nav līdzvērtīgu dalībnieku ar zināšanām, kapacitāti un spēju nodrošināt kvalitatīvu cirka darbību un attīstību, izmantojot vietējos resursus. Privātie pakalpojumu sniedzēji ar regulāru cirka darbību nedarbojas, bet piedāvā tikai vieskolektīvu priekšnesumus. Secināms, ka publiskais pakalpojuma sniedzējs privāto kompāniju darbību neapdraud un neietekmē.  |
| **Vai konkrētā pakalpojuma sniegšanā ir novērojama pilnīga vai daļēja tirgus nepilnība. Vai šī nepilnība nav publiskas personas darbības sekas. Vai pastāv alternatīvie tirgus nepilnības novēršanas instrumenti.**   | Konkrētā pakalpojuma sniegšanā ir novērojuma tirgus nepilnība, jo pakalpojumu tirgū nav dalībnieka, kas spētu nodrošināt regulārus cirka priekšnesumus vai izglītības programmas. Valsts līdzdalība RC sniedz būtisku ieguldījumu auditorijas kultūras patēriņa vajadzību apmierināšanā. Esošā tirgus nepilnība nav publiskas personas darbības sekas, bet dabiska ikvienas kultūras nozares pazīme, kuru attīstībai nepieciešama konsekventa valsts intervence, valsts kultūrpolitikas instrumenti un finansējums, jo tā nekomerciālā rakstura dēļ nevar darboties brīvā tirgus apstākļos. Lai sasniegtu augstvērtīgu māksliniecisko rezultātu, kā arī nodrošinātu repertuāra daudzveidību, RC ir nepieciešama spēcīga radoša komanda ar vienotiem mākslinieciskiem mērķiem. Šādas komandas izveide iespējama ilglaicīgas sadarbības rezultātā. Tādēļ sekmīga nozares attīstība iespējama tikai nodrošinot stabilu māksliniecisko kolektīvu izveidi un pastāvēšanu, kam nepieciešamas ilgtermiņa investīcijas. Cirka nozares atbalstam nav identificējami citi alternatīvi tirgus nepilnību novēršanas instrumenti. |
| **Vai pastāv kādi drošības riski nodot pakalpojuma sniegšanu privātā sektora tirgus dalībniekiem. Kādi un cik būtiski ir konkrētie riski un, vai pastāv alternatīvi veidi, kā tos samazināt vai novērst.**   | Pašlaik tirgū nav identificējami privātā sektora tirgus dalībnieki, kas varētu nodrošināt minēto pakalpojuma sniegšanu, izmantojot vietējos resursus. Līdz ar valsts finansējuma pārtraukšanu pastāv risks pārtraukt visas cirka nozares darbību.  |
| **Vai publiskas personas iesaiste komercdarbībā nerada negatīvu ietekmi uz citiem tirgus dalībniekiem un konkurences procesu kopumā arī citos tirgos, kurus varētu skart PPK saimnieciskā darbība. Kā izpaužas šī negatīvā ietekme, cik tā ir būtiska un kā to novērst.**   | Publiskas personas iesaiste RC sekmē nozares attīstību un jaunu vietējo profesionāļu izaugsmi. Ļaujot citiem privātiem komersantiem uzstāties RC telpās, tiek dažādota auditorija un nodrošināta jaunas auditorijas piesaiste cirka mākslai kopumā.  |
| **Kādas (tai skaitā, cik būtiskas) būtu iespējamās ilgtermiņa sekas uz patērētājiem, ja publiska persona neturpinātu komercdarbību. Vai tas radītu lielāku zaudējumu patērētājam, nekā darbības turpināšana tirgū.**   | Sakarā ar RC ēkas publiskās darbības pārtraukšanu, izrāžu apjomam samazinoties, uzņēmuma galvenais ieņēmumu avots pārejas posmā ir Kultūras ministrijas dotācija. Līdz ar publiskā finansējuma pārtraukšanu pastāv risks iznīcināt un zaudēt veselu skatuves mākslās nozari, jo pakalpojumu tirgū šobrīd nav identificējamas privātās kompānijas, kas spētu nodrošināt un attīstīt cirka mākslu līdzvērtīgā kapacitātē. |
| **Vai publiskas personas iesaiste komercdarbībā neabsorbēs kapitālu un cilvēkresursus no citiem tirgiem (piemēram, vai konkrēta pakalpojuma nodrošināšana no publiskas personas puses negatīvi neietekmēs resursu pieejamību tirgos, kuros pastāv veselīga konkurence).**   | Nē, publiskas personas iesaiste RC neabsorbē kapitālu un cilvēkresursus, bet tos attīstīta un nodarbina, piedāvājot darba tirgu jaunas, citur nenodarbinātas profesijas. |
| **Vai un cik būtiski publiskas personas iesaiste komercdarbībā negatīvi ietekmēs privātā sektora inovācijas un attīstību jebkurā no tirgiem, ko PPK darbība varētu ietekmēt/skart.**   | Publiskas personas iesaiste komercdarbībā pozitīvi ietekmē nozares tirgus pakalpojumus un dalībniekus, veicinot to radīto produktu daudzveidību un sekmējot konkurenci. |
| **Kāds varētu būt iespējamais investīciju apjoms PPK tuvāko 1-5 gadu laikā. Vai ieguvumi no preces/pakalpojuma atsver investīcijas, proti, vai alternatīvās izmaksas nav pārāk augstas (vai nav jāatsakās no investēšanas lietderīgākā un patērētājiem vēlamākā projektā).**   | Ikgadējs valsts dotāciju apjoms RC tuvāko piecu gadu laikā plānots ~400 000 *euro* apmērā, kas ietver mākslinieciskās darbības nodrošināšanu. Investīcijas ir atbilstošas valsts deleģēto uzdevumu izpildes nodrošināšanai. |
| **Vai ir iegūti un izvērtēti citu pušu (gan publiskā, gan privātā sektora) viedokļi par iespējamiem riskiem publiskas personas līdzdalībai kapitālsabiedrībā (piemēram, sabiedriskā apspriešana, aptaujas, konsultācijas ar NVO un uzņēmējiem).**   | Jā, ir veiktas konsultācijas ar nozares pakalpojumu sniedzējiem – Latvijas Jaunā teātra institūtu, kas paudis atbalstu RC darbībai un tās nozīmīgajai lomai cirka mākslas attīstībai Latvijā, proti, jau šobrīd ar valsts finansējuma palīdzību RC ir izdarījis ļoti daudz vietējās cirka kopienas stiprināšanā un starptautiskās atpazīstamības veicināšanā, nodrošinot kvalitatīvu laikmetīgā cirka programmu, dažādojot mākslas vidi Latvijā. RC šobrīd ir vienīgā organizācija, kurai ir pietiekoši resursi regulārais kvalitatīvu ārvalstu laikmetīgā cirka izrāžu izrādīšanai un bez valsts atbalsta tas būtu gandrīz neiespējami, jo šo izrāžu vidējās izmaksas ir ļoti augstas un Latvijas auditorijas pirktspēja ir ierobežota. Šāda satura nodrošināšana ir ļoti būtiska vispārējai jomas attīstībai, jo laikmetīgā cirka joma Latvijā ir tikai pašā attīstības sākumā un ir būtiski, ka šis darbs tiek turpināts valstiskā un starptautiskā mērogā. |
| **Vai publiskā persona ir veikusi ietekmes uz konkurenci izvērtējumu (konkurences situācijas novērtējums, kas sevī ietver, piemēram, apzināt tirgū esošos komersantus, pakalpojumu/preču pieejamība, iespējamās tirgus barjeras), identificējot konkurencei draudzīgāko risinājumu.**   | Jā, Kultūras ministrija pastāvīgi uzrauga situāciju nozarē, analizējot atsevišķo tirgus dalībnieku darbības specifiku, tirgus segmentus un attīstības instrumentus. |

Kultūras ministrs N.Puntulis

Vīza: Valsts sekretāra p.i. U.Zariņš

Katajs 67330327

Marcis.Katajs@km.gov.lv